als_Latn dik_Latn sag_Latn
Home » Kronika e zezë »
Paraburgim dhe arrest shtëpiak për “naftëtarët”
30 ditë paraburgim për 7 të pandehurit, caktim i masës së arrestit shtëpiak për 6 të tjerë dhe mbrojtje në liri për katër të fundit.
Ky vendim është marrë për 17 të arrestuarit ditë më parë që dyshohen se kanë kontrabanduar naftë dhe mallra të ndryshme nga veriu i Mitrovicës. Gjyqtari i Procedurës Paraprake nga Departamenti i Krimeve të Rënda në Gjykatën Themelore në Mitrovicë, në seancën e zhvilluar të enjten e cila ka zgjatur deri në orët e mëngjesit të së premtes, masa e paraburgimit u ka caktuar: B.Z, nga Komuna e Mitrovicës, A.Z, nga Komuna e Obiliqit, C.H, nga Komuna e Mitrovicës, A.M, nga Komuna e Mitrovicës, L.H, nga Komuna e Mitrovicës, A.I, nga Komuna e Mitrovicës, F.Q, nga Komuna e Pejës.
Masa e arrestit shtëpiak u është caktuar: I.Z, nga Komuna e Mitrovicës, G.Z, nga Komuna e Obiliqit, Xh.S, nga Komuna e Suharekës, Sh.J, nga Komuna e Deçanit, S.M, nga Komuna e Mamushës dhe S.H, nga Komuna e Vushtrrisë. Për t’u mbrojtur në liri kanë mbetur, B.H, nga Komuna e Vushtrrisë, N.M nga komuna e Mamushës, D.L, nga Komuna e Deçanit dhe A.N, nga Komuna e Pejës. Sipas kërkesës së Prokurorisë Speciale për caktimin e paraburgimit, thuhet se të pandehurit e lartcekur dyshohen të kenë kryer veprat penale të pjesëmarrjes ose organizimit të grupit kriminal të organizuar, kontrabandim i mallrave, tregti e ndaluar, dhe shmangie nga tarifat e detyrueshme doganore. Ndryshe, prej 22 personave që Prokuroria Speciale e Kosovës ka kërkuar masën e paraburgimit, 5 prej tyre gjenden në arrati ku për të njëjtit nuk është arritur të sigurohet prezenca e tyre në seancën dëgjimore.
glg_Latn als_Latn als_Latn als_Latn als_Latn